ਉਮੇਦ ਭਵਨ ਪੈਲੇਸ
ਉਮੇਦ ਭਵਨ ਪੈਲੇਸ, ਰਾਜਸਥਾਨ, ਭਾਰਤ ਵਿੱਚ ਜੋਧਪੁਰ 'ਤੇ ਸਥਿਤ ਦੁਨੀਆ ਦੀ ਸਭ ਤੋ ਵੱਡੀ ਨਿਜੀ ਰਿਹਾਇਸ਼ ਵਿੱਚੋਂ ਇੱਕ ਹੈ। ਮਹਿਲ ਦੇ ਇੱਕ ਹਿੱਸੇ ਦਾ ਪ੍ਰਬੰਧਨ ਤਾਜ ਹੋਟਲ ਵਲੋ ਕੀਤਾ ਜਾਂਦਾ ਹੈ। ਇਸ ਦਾ ਨਾਮ ਮਹਾਰਾਜਾ ਉਮੇਦ ਸਿੰਘ ਦੇ ਨਾਮ ਤੇ ਰਖਿਆ ਗਿਆ ਸੀ, ਜੋ ਕਿ ਮਹਿਲ ਦੇ ਮੌਜੂਦਾ ਮਾਲਕ ਗਜ ਸਿੰਘ ਦੇ ਦਾਦਾ ਸਨ. ਇਸ ਇਮਾਰਤ ਵਿੱਚ 347 ਕਮਰੇ ਹਨ ਅਤੇ ਸਾਬਕਾ ਜੋਧਪੁਰ ਦੇ ਸ਼ਾਹੀ ਪਰਿਵਾਰ ਦੇ ਮੁਖ ਨਿਵਾਸ ਦੇ ਤੌਰ 'ਤੇ ਵਰਤਿਆ ਜਾਂਦਾ ਸੀ। ਮਹਿਲ ਦੇ ਇੱਕ ਹਿੱਸੇ ਵਿੱਚ ਇੱਕ ਅਜਾਇਬ ਵੀ ਹੈ। ਉਮੇਦ ਭਵਨ ਪੈਲੇਸ ਨੂੰ ਚਿੱਤਰਾ ਪੈਲੇਸ ਵੀ ਕਿਹਾ ਜਾਂਦਾ ਸੀ, ਕਿਊ ਕਿ ਜਿਥੇ ਇਹ ਸਥਿਤ ਹੈ ਉਥੇ ਇਸ ਦੀ ਉਸਾਰੀ ਵਾਸਤੇ ਚਿੱਤਰਾ ਪਹਾੜੀ ਤੋ ਪੱਥਰ ਲੈ ਕੇ ਉਹਨਾਂ ਦੀ ਵਰਤੋ ਕੀਤੀ ਗਈ ਸੀ। ਇਮਾਰਤ ਦੀ ਬੁਨਿਆਦ ਦਾ ਕੰਮ ਮਹਾਰਾਜਾ ਉਮੇਦ ਸਿੰਘ ਨੇ 18 ਨਵੰਬਰ ਨੂੰ 1929 ਸ਼ੁਰੂ ਕਰਵਾਇਆ ਸੀ ਅਤੇ ਇਹ ਉਸਾਰੀ ਦਾ ਕੰਮ 1943 ਵਿੱਚ ਪੂਰਾ ਹੋ ਗਿਆ ਸੀ। ਪੈਲੇਸ ਉਸ ਕਾਲ ਦੇ ਦੌਰਾਨ ਹਜ਼ਾਰਾ ਲੋਕਾ ਨੂੰ ਰੁਜ਼ਗਾਰ ਮੁਹੱਈਆ ਕਰਨ ਲਈ ਬਣਾਇਆ ਗਿਆ ਸੀ. ਹਾਲ ਵਿੱਚ ਹੀ, ਉਮੇਦ ਭਵਨ ਪੈਲੇਸ ਨੂੰ ਟ੍ਰੇਵਲਰ ਚੁਆਸ ਅਵਾਰਡ ਦੋਰਾਨ ਵਿਸ਼ਵ ਦੇ ਬੇਹਤਰੀਨ ਹੋਟਲ ਦੇ ਰੂਪ ਵਿੱਚ ਸਨਮਾਨਿਤ ਕੀਤਾ ਗਿਆ ਸੀ.